UNA FUIG, L?ALTRA ES QUEDA - eBook - Laie
978-84-16457-40-3
L?Elena i la Lila, les dues amigues que els lectors van començar a conèixer amb L?amiga genial i Història del nou cognom, ja són dones. S?han fet grans molt de pressa: la Lila es va casar als setze anys, té un fill petit, va deixar el marit i les comoditats i ara treballa en una fàbrica en unes condicions molt dures; l?Elena se?n va anar del barri, va estudiar a Pisa i ha publicat una novel·la que té molt d?èxit i que li ha obert les portes d?un món benestant i culte. Totes dues han intentat trencar les barreres que les volien tancar en un destí de misèria, ignorància i submissió.
Ara les dues amigues naveguen, amb el ritme apassionant a què ens ha acostumat Elena Ferrante, en el gran mar obert de finals dels seixanta i principis dels setanta, un escenari d?esperances i incerteses, de tensions i desafiaments fins aleshores impensables, sempre unides per un vincle fortíssim, ambivalent, que pot quedar soterrat o ressorgir en esclats violents o en trobades que obren perspectives sorprenents.
Elena Ferrante és l?escriptora sense cara. La seva figura està envoltada del secret més absolut. L?únic que se?n sap és que va néixer a Nàpols, però hi ha qui fins i tot afirma que qui s?amaga sota aquest pseudònim és un home. En qualsevol cas, com diu la mateixa Ferrante, «Els llibres no necessiten per res els autors, un cop estan escrits». Després del seu debut amb L?amore molesto (1992), que Mario Martone va portar a la gran pantalla, van venir I giorni dell?abandono (2002) i La figlia fosca (2006). L?amiga genial (2011) és el primer títol de la celebradíssima tetralogia formada també per Història del nou cognom, Història de qui fuig i de qui es queda i Història de la nena perduda, que La Campana publicarà pròximament.